b'\n_START_ARTICLE_\n\xc5\xa0ri D\xc5\xbeajavardenapura Kote\n_START_SECTION_\nLastni\xc5\xa1tvo\n_START_PARAGRAPH_\nNovi parlament je bil odprt 29. aprila 1982. Objekti so bili zgrajeni na dvignjenem zemlji\xc5\xa1\xc4\x8du, na ogromnem jezeru, ki je nastalo z izkopavanjem mo\xc4\x8dvirja okoli Diyawanna Oya. Nove parlamentarne stavbe so bile zgrajene na otoku Duwa velikem 50.000 kvadratnih metrov v sredi\xc5\xa1\xc4\x8du jezera. Otok (izven ceste Baddegana, Pita Kote) je bil uporabljen za rekreacijo in premikanje portugalskih vojakov v zadnjih dneh obdobja Kote, alkohol je bilo prepovedano nositi iz mesta. Nazadnje je pripadal E. W. Pereru, ki je na njem  imel pi\xc5\xa1\xc4\x8dan\xc4\x8djo farmo, preden je bil dodeljen dr\xc5\xbeavi. 29. aprila 1982 je novi parlamentarni kompleks razglasil nekdanji predsednik J. R. Jayewardene._NEWLINE_Proces premestitve vladnih institucij iz nekdanje prestolnice Kolombo \xc5\xa1e vedno poteka.\n_START_SECTION_\nOb\xc4\x8dinska uprava\n_START_PARAGRAPH_\nMestni svet Koteja je postal Mestni svet \xc5\xa0ri D\xc5\xbeajavardenapura Kote leta 1997._NEWLINE_Ob\xc4\x8dinski svet je sestavljen iz 20 \xc4\x8dlanov, ki so izvoljeni po proporcionalnem na\xc4\x8delu. Ima 10 odborov, gre za volilne delitve brez posami\xc4\x8dne zastopanosti.\n_START_SECTION_\nPromet\n_START_PARAGRAPH_\nEdina glavna \xc5\xbeelezni\xc5\xa1ka postaja je v kraju Nugegoda, na progi dolina Kelani. V mestu je tudi glavni avtobusni terminal in razvejana mre\xc5\xbea postajali\xc5\xa1\xc4\x8d. _NEWLINE_Leta 2005 je bila vzpostavljena linija potni\xc5\xa1ke ladje, ki ima za\xc4\x8detek v bli\xc5\xbeini parka pri Parlamentu v kraju Bataramulla in konec v Wellawatte, kanalu blizu Marine. Potovanje traja pribli\xc5\xbeno 30 minut. Ima ve\xc4\x8d postajali\xc5\xa1\xc4\x8d.\n_START_SECTION_\nPodnebje\n_START_PARAGRAPH_\nZa \xc5\xa0ri D\xc5\xbeajavardenapura Kote je zna\xc4\x8dilno tropsko podnebje de\xc5\xbeevnega gozda (K\xc3\xb6ppen: Af), v katerem se med letom temperature spreminjajo. Mesto se pona\xc5\xa1a z bolj vla\xc5\xbenimi in suhimi meseci, februar pa je v povpre\xc4\x8dju najbolj su\xc5\xa1en mesec, saj ima povpre\xc4\x8dno 63 mm padavin. Ker pa nobena povpre\xc4\x8dna mese\xc4\x8dna koli\xc4\x8dina padavin ne pade pod 60 mm, se je \xc5\xa0ri D\xc5\xbeajavardenapura Kote uvrstil v kategorijo podnebnih razmer v tropskem gozdu.'